15 joves de Burjassot comencen les classes del projecte BIS per a l’obtenció del títol d’Animació Sociocultural
2025-07-24

El projecte “Burjassot Inclusió Social” (BIS), ja és una realitat i quinze joves del municipi ja formen part d’ell. L’Ajuntament de Burjassot, a través de l’Agència Jove i ANIMA’T, ha engegat aquesta iniciativa basada en la formació en l’oci i el temps lliure, dirigida especialment a joves en edats compreses entre els 18 i els 29 anys que, per diferents motius, ni estudien ni treballen. El projecte BIS està totalment subvencionat per l’Ajuntament de Burjassot.

Aquests joves ja han començat el període de formació que, una vegada finalitzat i superades totes les fases del mateix, els proporcionarà l’obtenció del títol oficial i homologat de Monitor/a de Temps Lliure Educatiu Infantil i Juvenil. Així, les classes ja han començat en la Casa de Cultura i dimarts passat, aquests quinze alumnes van rebre la visita de l’alcalde de Burjassot, Rafa García, i de la regidora de Serveis Socials, Olga Camps. Tots dos van animar als joves a aprofitar al màxim aquesta oportunitat que, una vegada aprofitada, els pot obrir les portes de cara a millorar les seues opcions d’ocupabilitat en el camp de l’animació i l’oci educatiu.

La formació dels alumnes participants en el projecte BIS es dividirà en tres fases: formació específica en temps lliure per a obtenir el Títol de Monitor/a de Temps Lliure (150 hores teòriques + 160 hores pràctiques), un mòdul de 20 hores d’inserció laboral i un mòdul de 20 hores d’habilitats personals i socials.